સરદારના અવસાન પછી સમાજવાદીઓની અંધ નહેરુભક્તિ આડેનો દંભી પડદો ચિરાઈ ગયો. સમાજવાદીઓને ભાન થયું કે સરદાર સામે ઉપયોગ કરવા પૂરતો જ નહેરુને સમાજવાદીઓનો ખપ હતો. ધીમે ધીમે સમાજવાદીઓ નહેરુનીતિના વિરોધી અને સરદાર પ્રત્યે સન્માન ધરાવતા થઈ ગયા હતા. જયપ્રકાશ, કૃપલાની, નરેન્દ્ર દેવ, લોહિયા, લિમયે, અશોક મહેતા વગેરે સમાજવાદી અગ્રણીઓએ લખાણો અને વક્તવ્યો દ્વારા આ હકીકતનો એકરાર કર્યો છે.